**O B R A Z L O Ž E NJ E**

**Proračuna Grada Ludbrega za 2023. godinu**

Proračun Grada Ludbrega za 2023. godinu izrađen je na temelju podataka o izvršenju Proračuna Grada Ludbrega za razdoblje siječanj – studeni 2022. godine i Uputa za izradu proračuna jedinica lokalne i područne (regionalne) samouprave za razdoblje od 2023. – 2025. god. od Ministarstva financija RH.

Proračun Grada Ludbrega za 2023.godinu izrađen je u skladu sa Zakonom o proračunu („Narodne novine“ br. 144/21) i u Proračun su uključeni vlastiti i namjenski prihodi proračunskih korisnika Dječjeg vrtića „Radost“, Gradske knjižnice i čitaonice „Mladen Kerstner“ i Centra za kulturu i informiranje „Dragutin Novak“ Ludbreg te su svi iznosi iskazani u Eurima.

|  |  |  |  |  |
| --- | --- | --- | --- | --- |
| **REDNI BROJ** | **VRSTA PRIHODA** | **STRUKTURA 2022.** | **PLAN U EUR ZA 2023.** | **STRUKTURA 2023.** |
| **1.** | **POREZNI PRIHODI** | 37,60% | 3.433.933,00 | 35,34% |
| **2.** | **POMOĆI** | 20,27% | 3.311.987,00 | 34,08% |
| **3.** | **PRIHODI OD IMOVINE** | 4,26% | 249.011,00 | 2,56% |
| **4.** | **PRIHODI OD ADMIN. PRISTOJBI I PO POSEBNIM PROPISIMA** | 13,77% | 1.345.804,00 | 13,85% |
| **5.** | **PRIHODI OD PRODAJE PROIZVODA I PRUŽENIH USLUGA** | 0,81% | 87.663,00 | 0,90% |
| **6.** | **KAZNE I OSTALI PRIHODI** | 0,03% | 2.190,00 | 0,02% |
| **7.** | **PRIHODI OD PRODAJE NEFINANCIJSKE IMOVINE** | 11,10% | 1.287.411,00 | 13,25% |
| **8.** | **PRIMICI OD FINANCIJSKE IMOVINE I ZADUŽIVANJA** | 12,17% | - | 0,00% |
| **UKUPNO** | | **100,00%** | **9.717.999,00** | **100,00%** |

**I PRIHODI I PRIMICI**

Prihodi Proračuna Grada Ludbrega za 2023. godinu planirani su u ukupnom iznosu od 9.717.999,00 EUR , od čega porezni prihodi iznose 3.433.933,00 EUR, pomoći 3.311.987,00 EUR, prihodi od imovine 249.011,00 EUR, prihodi od administrativnih pristojbi i po posebnim propisima1.345.804,00 EUR, prihodi od prodaje proizvoda i usluga 87.663,00 EUR , kazne i ostali prihodi 2.190,0 EUR, prihodi od prodaje nefinancijske imovine (kapitalni prihodi) 1.287.411,00 EUR.

**1. Porezni prihodi**

Porezni prihodi planiraju se prema ukupnoj strukturi u prihodima i primicima u iznosu od 3.433.933,00 EUR.

U skupini poreznih prihoda osim poreza i prireza na dohodak evidentiraju se i porez na kuće za odmor, porez na korištenje javnih površina, porez na promet nekretnina, porez na potrošnju kao i preostale uplate poreza na tvrtku.

**2. Pomoći**

U 2023. godini planiraju se ostvariti pomoći u iznosu od 3.311.987,00 EUR :

1. Pomoći od inozemnih vlada
2. Pomoći od međunarodnih organizacija te institucija i tijela EU-tekuće i kapitalne
3. Pomoći iz Proračuna - tekuće i kapitalne
4. Pomoći od ostalih subjekata
5. Pomoći proračunskim korisnicima iz proračuna koji im nije nadležan-tekuće i kapitalne
6. Pomoći iz državnog proračuna temeljem prijenosa EU sredstava-tekuće i kapitalne

U proračunu su planirane slijedeće pomoći:

|  |  |
| --- | --- |
|  | **EUR** |
| Tekuće pomoći od inozemnih vlada u EU - VIA SAINT MARTIN | 87.597,00 |
| Tekuće pomoći od institucija i tijela EU -projekt NOTE | 4.645,00 |
| Tekuće pomoći od institucija i tijela EU-SSSGAUE | 10.618,00 |
| Tekuće pomoći od institucija i tijela EU-EUREBITH | 5.309,00 |
| Kapitalne pomoći od institucija i tijela EU-dogradnja Dječjeg vrtića „Radost“ | 168.027,00 |
| Tekuće pomoći iz državnog proračuna - fiskalno izravnanje | 437.985,00 |
| Tekuće pomoći iz državnog proračuna – digitalizacija javne uprave | 66.361,00 |
| Tekuće pomoći iz državnog proračuna-razvoj predškolske djelatnosti | 53.092,00 |
| Tekuće pomoći iz državnog proračuna-funkcionalno spajanje | 66.361,00 |
| Kapitalne pomoći iz državnog proračuna-NK Podravina | 26.545,00 |
| Kapitalne pomoći iz državnog proračuna-energetska obnova zgrade | 199.084,00 |
| Tekuće pomoći od HZMO-a, HZZ-a, HZZO-a | 7.706,00 |
| Kapitalne pomoći od ostalih izvanproračunskih korisnika dr. proračuna (Hrvatske vode) | 51.762,00 |
| Kapitalne pomoći od ostalih izvanproračunskih korisnika dr. proračuna - FZOEU - kante, fotonaponska elektrana | 26.545,00 |
| Tekuće pomoći iz državnog proračuna proračunskim korisnicima proračuna - Dj. vrtić "Radost" | 2.654,00 |
| Tekuće pomoći iz državnog proračuna proračun korisnicima proračuna - Knjižnica i čitaonica "M. Kerstner" Ludbreg | 465,00 |
| Tekuće pomoći iz državnog proračuna proračun korisnicima proračuna Centar za kulturu | 6.636,00 |
| Tekuće pomoći iz državnog proračuna proračun korisnicima proračuna - Dj. vrtić "Radost"-predškola | 1.195,00 |
| Tekuće pomoći iz drugih proračuna - Dj. vrtić "Radost" | 3.345,00 |
| Tekuće pomoći proračunskim korisnicima iz proračuna JLS koji im nije nadležan -Knjižnica i čitaonica "M. Kerstner" Ludbreg | 664,00 |
| Kapitalne pomoći iz državnog proračuna proračunskim korisnicima proračuna JLP(R)S-Gradska knjižnica M. Kerstner | 12.695,00 |
| Tekuće pomoći iz državnog proračuna temeljem prijenosa EU sredstava -STEAM KIDS | 42.037,00 |
| Tekuće pomoći iz državnog proračuna temeljem prijenosa EU sredstava - VR EDUCATION | 39.817,00 |
| Kapitalne pomoći iz državnog proračuna temeljem prijenosa EU sredstava - STEM CENTAR LORI | 1.990.842,00 |

**3. Prihodi od imovine**

Planiraju se ostvariti u iznosu od 249.011,00 EUR, a odnose se na prihod od kamata, dividendi, zakupa poljoprivrednog zemljišta i poslovnih objekata, naknade za prenamjenu zemljišta, pravo služnosti, legalizaciju.

**4. Prihodi od administrativnih pristojbi i po posebnim propisima**

Prihodi od administrativnih pristojbi i po posebnim propisima planiraju se ostvariti u iznosu od 1.345.804,00 EUR. U ovoj skupini prihoda evidentirana je komunalna naknada i komunalni doprinos , kao i vlastiti prihodi proračunskih korisnika (kao npr. sufinanciranje roditelja za boravak djece u vrtiću).

**5. Prihodi od prodaje proizvoda i pruženih usluga**

Prihodi od prodaje proizvoda i pruženih usluga planiraju se u iznosu od 87.663,00 EUR. Najveći dio tih prihoda odnosi se na prihode od pruženih usluga Centra za kulturu i informiranje „Dragutin Novak“ Ludbreg, a koji se odnosi na prodaju ulaznica , kao i na prihod ostvaren od Hrvatskih voda.

**6.Kazne i ostali prihodi**

U ovoj skupini planirani su troškovi prisilne naplate i novčane kazne primjenom Odluke o komunalnom redu u visini 2.190,00 EUR.

**7. Prihodi od prodaje nefinancijske imovine**

Prihodi od prodaje nefinancijske imovine planiraju se ostvariti u iznosu od 1.287.411,00 EUR. U ovoj skupini prihoda planirana je prodaja građevinskog i poljoprivrednog zemljišta.

**II RASHODI I IZDACI**

Ukupni rashodi i izdaci Proračuna Grada Ludbrega za 2022. godinu iznose 9.717.999,00 EUR i u ravnoteži su sa planiranim prihodima .

Ovim proračunom se nastoje zadovoljiti potrebe redovnog funkcioniranja svih područja javne potrošnje, od prosvjete, predškolskog odgoja, kulture, sporta, turizma, humanitarnih i socijalnih pomoći do javnih potreba u gospodarstvu i poljoprivredi.

**U području razvojnih projekata i društvenih djelatnosti** **planirano je 2.862.297,00 EUR** od čega za predškolski odgoj i prosvjetu 1.286.567,00 EUR, za javne potrebe iz oblasti sporta 244.143,00 EUR, javne potrebe iz oblasti kulture 728.708,00 EUR. U toj glavi planirana su sredstva proračunskim korisnicima Centru za kulturu i informiranje „Dragutin Novak“ i Gradskoj knjižnici i čitaonici „Mladen Kerstner“ Ludbreg.

Centru za kulturu i informiranje „Dragutin Novak“ planira u sklopu svoje djelatnosti organizirati Programe: izložba povodom Noći muzeja, radionice za djecu u Arheološkom parku , izložbe povodom Dana Muzeja, Dan Grada, Ludbreg petkom, koncerte, Dane Mladena Kerstnera, kino projekcije, kazališne predstave, a uz mnogobrojne aktivnosti nastavlja se sa izdavanjem Ludbreških novina, publikacija, letaka.

U sastavu Centra je i Muzej Grada Ludbrega te će se nastaviti sa radom na izradi idejnog rješenja stalnog postava „Bakina hiža i dedekov dvor“.

U sklopu Centra djeluje i Puhački orkestar Grada Ludbrega koji nastavlja sa svim planiranim aktivnostima.

Gradska knjižnica i čitaonica „Mladen Kerstner“ Ludbreg u sklopu svoje djelatnosti planira nabavu knjižne i neknjižne građe u knjižnici u iznosu od 145.000,00 kn za svojih 1021 upisanih članova i za buduće članove, nabavu informatičke opreme, nabavu novih polica za knjige.

Uz navedeno nastavljaju se kulturni programi u knjižnici: Dani Bože Hlasteca, pričaonice na stranim jezicima za djecu, „Slovo po slovo“-edukativne govorne pričaonice za djecu, „Bebe u knjižnici“ za najmlađe članove, priče za laku noć, Čitajmo grofovski, Kajkavski poetski gartlic, Mjesec hrvatske knjige, Noć knjige, Kešnerijada, a za sve navedeno planirana su sredstva u Proračunu Grada Ludbrega.

Za promidžbu i troškove manifestacija 73.926,00 EUR, za javne potrebe iz oblasti socijalne skrbi 142.180,00 EUR, za organizacije civilnog društva 98.480,00 EUR, za Zajednicu tehničke kulture 16.989,00 EUR, za Vatrogasnu zajednicu i civilnu zaštitu 115.487,00 EUR, , za javne potrebe iz oblasti turizma, sporta i kulturnog amaterizma 105.913,00 EUR.

**Za izgradnju i održavanja komunalne infrastrukture za 2023. godinu planira se izdvojiti 1.540.426,00 EUR.**

**U Odsjeku za razvojne projekte i društvene djelatnosti od 3.789.429,00 EUR**, za razvoj poduzetništva planirano je 132.857,00 EUR dok se 3.656.572,00 odnosi na realizaciju 11 projekata (STEM CENTAR LORI, energetska obnova zgrade Grada Ludbrega, dogradnju i opremanje Dječjeg vrtića Radost Ludbreg, energetsku obnovu NK Podravina, tekući projekt VR Education, VIA SANT MARTIN, STE(A)M KIDS, digitalizaciju javne uprave,

Network of Organisation and Town for the European Elections-NOTE, Sharing sustainable solutions for green approachesin urban environments-SSSGAUE, Strategic and human rebirth in European local community-EUREBITH).

Pored ovih izdataka proračunom se osiguravaju sredstva za podmirenje funkcionalnih izdataka Gradskog vijeća, upravnih odjela i sredstva za rad Mjesnih odbora.

Sredstva za zaposlene, materijalne i ostale rashode usklađena su sa planiranim rashodima za zaposlene za državne i lokalne službenike i namještenike.

Dio rashoda za zaposlene službenike i namještenike gradske uprave financirat će se iz pomoći iz europskih sredstava za projekte STEM CENTAR LORI.

Svi pojedinačni rashodi i izdaci vidljivi su u posebnom dijelu Proračuna Grada Ludbrega za 2023.godinu.